Tegin oma esimese leiva juuretisest umbes 2 kuud tagasi. Siis jäi see seest veidi nätske ja ei kerkinud nii hästi. Nüüd võin kinnitada, et leivateo puhul pole paremat nõuannet kui et harjutamine teeb meistriks. Ehk iga tegemise järel läheb leib aina paremaks ja kujuneb välja juba kogenud silm ja käsi, mis ütleb, et nüüd on leivataigen parajalt paks või et nüüd on just see õige aeg krõbedaks küpsenud leivakoorikut pintseldada. Igatahes läks mul hästi, sest jõuludeks sain leivateo  enamvähem käppa ja kahele jõululauale ka oma küpsetatud leiba viidud.